Аурелио, Мехмет

Ма́рко Ауре́лио Бри́то дус Празе́рис (тур. Аурелио Мехмет; порт. Marco Aurélio Brito dos Prazeres) — бразиль футболчу, чартык-камгалакчы кылдыр ойнакчы. Турк хамаатылал хүлээп алгаш, адын Мехме́т кылдыр эткеш, Турцияның чыынды командазы дээш ойнап турган. Турцияның «Трабзонспор», «Фенербахче», «Бешикташ» деп клубтары дээш ойнап чораан база Турцияның чыынды командазы-биле Европаның 2008 чылда чемпионадынга киришкен.

 Намдары 
Бразилияга Рио-де-Жанейро хоорайга төрүттүнген. Улуг улус аразынга футболчу карьеразы Бразилияга «Фламенго» деп клубка 1995 чылда эгелээн. Ооң соонда «Олария» деп клубка 17 маргылдаага киришкеш, ийи гол киир тепкен.

2001 чылда Бразилияны хаггаш, Турцияга келгеш, «Трабзонспор» деп клуб дээш ойнап эгелээн. Ооң составынга алдан дөрт оюн иштинде 15 гол түңнелдиг болган. 

2003 чылда Марко  Стамбулда «Фенербахче» клубче шилчип алган. Аңаа клубтуң эң шыырак ойнакчыларының бирээзи апарган. Ол команданың составынга Турцияның 3 дакпыр чемпиону апарып, Суперкубокту база уткан. Ниитизи-биле чүс чеден алды оюнга 13 гол киир тепкен. Ынчангаш Аурелио кол ойнап чораан клуву Стамбулдуң «Фенербахче» болуп турар. 

Удатпаанда Турк хамаатылал алгаш, чаа чуртунга мусульман Мехмет деп ат алган. 

2006 чылдың апрель 16-да Турцияның чыынды командазының тренери Фатих Терим ону Турцияның чыынды командазының составынче чалаан. Ол-ла чылдың сентябрь 12-де Мехмет  чыынды команда дээш бир дугаар голун венгерлерниң хаалгазынче киир тепкен. ЕВРО-2008 маргылдаага ол дөрт оюнга киришкеш, командазын чартыкфиналче киирип каан.  Турцияның чыынды командазы дээш 37 оюн ойнааш, ийи гол киир тепкен. 

Европаның чемпионадының соонда ону Испанияда Севильядан «Реал Бетис» деп команда садып апарган. 

2010 чылдың август 25-те «Бешикташ-биле» ийи чылдыг керээ чарып алган. 

«Бешикташ-биле» ийи чылдыг керээзи төнген соонда 2013 чылда катап Бразилияже чанып кээп, «Олария» деп төрээн чуртунуң клубу дээш ойнап чоруур.

Аурелио шөлге үнүп келгенде изиг ханныг, быжыг туруштуг, тактика талазы-биле шыырак база эки техникалыг чартык-камгалакчы ойнакчы деп алдаржаан.

 Чедиишкиннери 

 Рио-де-Жанейро штаттың чемпиону (3): 1999, 2000, 2001
 Николас Леостуң Алдын Кубогунуң эдилекчизи (1): 1996
 Меркосур Кубогунуң эдилекчизи (1): 1999
 Бразилияның Чемпионнар Кубогунуң эдилекчизи  (1): 2001
 Турциияның Кубогунуң эдилекчизи (2): 2002/03, 2010/11
 Турцияның чемпиону (3): 2003/04, 2004/05, 2006/07
 Турцияның Суперкубогунуң эдилекчизи (1): 2007
 Европаның 2008 чылда чемпионадының хүлер шаңналының эдилекчизи (4 оюн)

 Демдеглелдер 

 Шөлүглер 

Аңгылал:Декабрьның 15 төрүттүнген
Аңгылал:Турцияның футболчулары